Diari Oficial de la Generalitat Valenciana


Sumari del DOGV 7793, del 30-05-2016 (2016/3375)

RESOLUCIÓ de 20 d'abril de 2016, de la Conselleria d'Educació, Investigació, Cultura i Esport, per la qual s'implanten ensenyaments en el Conservatori Professional de Música Rafael Talens Pelló de Cullera.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/3375


Data del document
:   20-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 d'abril de 2016, de la Conselleria d'Educació, Investigació, Cultura i Esport, per la qual s'implanten ensenyaments en el Conservatori Professional de Música Rafael Talens Pelló de Cullera. [2016/3375]  
La direcció del Conservatori Professional de Música Rafael Talens Pelló de Cullera ha traslladat l'acord adoptat pel Consell Escolar pel qual se sol·licita la implantació de l'especialitat de cant en l'esmentat centre docent.  
La Inspecció Educativa de la Direcció Territorial de València, a petició de la Direcció General de Formació Professional i Ensenyaments de Règim Especial, ha emés un informe sobre la viabilitat del que se sol·licita.  
El Servei de Planificació Educativa de la Direcció General de Política Educativa ha efectuat informe proposta per a la implantació progressiva dels esmentats ensenyaments en el Conservatori Professional de Música Rafael Talens Pelló, de titularitat de la Generalitat.  
El Reial Decret 1577/2006, de 22 de desembre, fixa els aspectes bàsics del currículum dels ensenyaments professionals de música regulats per la Llei Orgànica 2/2006, de 3 de maig, d'Educació i, en l'article 4 estableix el cant com una de les especialitats dels ensenyaments professionals de música.  
A la Comunitat el currículum dels ensenyaments professionals de música i l'accés a aquests s'estableix en el Decret 158/2007, de 21 de setembre, del Consell (DOCV 25.09.2007), en el qual es despleguen els objectius i continguts de l'especialitat de cant.  
  
Vista la proposta del director general de Centres i Personal Docent, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 10 del Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell, i en virtut de la delegació establida en la Resolució de 26 de març de 2013, resolc:  
  
  
Primer  
S'implanten en el Conservatori Professional de Música Rafael Talens Pelló de Cullera, codi 09720309, els ensenyaments professionals de cant.  
La implantació dels esmentats ensenyaments s'efectuarà de forma progressiva i tindrà efectes a partir del curs escolar 2015/2016, en que s'oferiran 10 places del primer curs.  
  
Segon  
La present resolució s'inscriurà en el Registre de Centres Docents de la Comunitat Valenciana.  
  
Tercer  
S'autoritza els distints òrgans directius d'aquesta conselleria perquè, en l'àmbit de les seues competències respectives, adopten les mesures necessàries per a l'aplicació del que disposa la present resolució.  
  
Quart  
La present resolució es publicarà en el Diari Oficial de la Comunitat Valenciana.  
  
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes comptat des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos comptat des de l'endemà de la publicació.  
  
València, 20 d'abril de 2016.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.